Bluetooth høreapparater og fuldstændig håndfri telefoni Med Bluetooth kan du streame opkald fra din mobil direkte op i dine øre. Med de seneste softwareopdateringer har flere af de nyeste høreapparater også fuldstændig håndfri telefoni, hvor du kan tage telefonen via høreapparaterne og både høre og tale direkte fra dem Phonak Lumity Phonak Lumity tilbyder fuldstændig håndfri telefoni. Besvar eller afvis et telefonopkald med et enkelt tryk på en knap på dit høreapparat. Du kan modtage opkaldslyden på begge dine høreapparater uden nogensinde at skulle røre din telefon fysisk. Det er bevægelsessensoren i Phonak Lumity og den indbyggede mikrofon, der giver mulighed for håndfri telefonsamtaler og aktivering af taleassistenten. Oticon Real Oticon Real understøtter håndfri mobiltelefoni og her behøver du ikke et mellemled, hvis din mobiltelefon også understøtter det. Du kan for eksempel føre helt håndfrie telefonsamtaler, hvor din stemme opfanges af dine høreapparaters mikrofoner og streames til telefonen, hvis du har Oticon More 1 høreapparater og en Apple-telefon, der er kompatibel med håndfri kommunikation. Hvis du ikke har en mobil, der er kompatibel og har brug for tilbehør, der forbinder, så er en ConnectClip det rette udstyr. Se hvilke telefoner og høreapparattilbehør, dine Oticon høreapparater er kompatible med.  ReSound OMNIA Du kan streame samtaler og lyd fra din smartphone til dine ReSound Bluetooth høreapparater, når de er kompatible med hinanden. De kan også opnå håndfri telefoni og blot besvare opkald ved at trykke på trykknappen på høreapparaterne. ReSound OMNIA´s håndfrie opkald er kompatibel med iPhone 11 eller nyere, med softwareopdateringer iOS 15.3 eller nyere. Widex MOMENT Du kan streame direkte til Widex MOMENT høreapparater fra en mobiltelefon med iOS. Nogle Android telefoner kan også streame direkte, men for fuldstændig håndfri telefoni til skal du bruge en COM-DEX. Widex COM-DEX er den universelle Bluetooth streamer til dig, der gerne vil have en løsning, der fungerer til fuldstændig håndfri telefoni. Tilbehøret virker til både nye som ældre høreapparater fra Widex. Signia Augmented Xperience Du kan streame til dine Signia bluetooth høreapprater, men endnu ikke få fuldstændig håndfri telefoni til Signia høreapparater. Her må du istedet bruge en Streamline-Mic, som et håndfrit Bluetooth headset og opnå at føre fuldstændigt forståelige og tydelige telefonsamtaler.